CELEX: 32014D0368
Language: el
Date: 2014-06-16 00:00:00
Title: 2014/368/ΕΕ: Εκτελεστική απόφαση της Επιτροπής, της 16ης Ιουνίου 2014 , για την τροποποίηση της εκτελεστικής απόφασης 2011/778/ΕΕ με την οποία εξουσιοδοτούνται ορισμένα κράτη μέλη να προβλέπουν προσωρινές παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά σπόρους γεωμήλων προς φύτευση προερχόμενους από ορισμένες επαρχίες του Καναδά [κοινοποιηθείσα υπό τον αριθμό C(2014) 3878]

18.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 178/27
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 16ης Ιουνίου 2014
   για την τροποποίηση της εκτελεστικής απόφασης 2011/778/ΕΕ με την οποία εξουσιοδοτούνται ορισμένα κράτη μέλη να προβλέπουν προσωρινές παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά σπόρους γεωμήλων προς φύτευση προερχόμενους από ορισμένες επαρχίες του Καναδά
   
      
         [κοινοποιηθείσα υπό τον αριθμό C(2014) 3878]
      
   
   (Τα κείμενα στην ελληνική, στην ισπανική, στην ιταλική, στη μαλτέζικη και στην πορτογαλική γλώσσα είναι τα μόνα αυθεντικά)
   
      (2014/368/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2011/778/ΕΕ της Επιτροπής (2) προβλέπει παρέκκλιση για την εισαγωγή σπόρων γεωμήλων προς φύτευση προερχόμενων από ορισμένες επαρχίες του Καναδά στην Ελλάδα, στην Ισπανία, στην Ιταλία, στην Κύπρο, στη Μάλτα και στην Πορτογαλία υπό ορισμένες προϋποθέσεις.
            
         
               (2)
            
            
               Η παρέκκλιση που χορηγήθηκε με την εκτελεστική απόφαση 2011/778/ΕΕ ήταν χρονικά περιορισμένη. Η Πορτογαλία ζήτησε παράταση της εν λόγω παρέκκλισης. Η κατάσταση που αιτιολογεί την παρέκκλιση αυτή παραμένει αμετάβλητη και επομένως η παρέκκλιση πρέπει να εξακολουθήσει να ισχύει. Είναι λογικά αναμενόμενο τα εισαγόμενα γεώμηλα να εξακολουθήσουν να συμμορφώνονται με τη νομοθεσία της Ένωσης. Επιπλέον, με την παρούσα απόφαση θεσπίζονται κατάλληλοι μηχανισμοί, ώστε να παρακολουθείται η τήρηση των όρων εφαρμογής των παρεκκλίσεων. Επομένως, είναι σκόπιμο να παραταθεί η ισχύς των παρεκκλίσεων που χορηγήθηκαν με την παρούσα απόφαση για περίοδο μεγαλύτερη από εκείνες που προβλέπονται σε προηγούμενες αποφάσεις και συγκεκριμένα έως τις 31 Μαρτίου 2024.
            
         
               (3)
            
            
               Συνεπώς, η εκτελεστική απόφαση 2011/778/ΕΕ πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση 2011/778/ΕΕ τροποποιείται ως εξής:
   
               1)
            
            
               Στο άρθρο 1 παράγραφος 2, το στοιχείο γ) αντικαθίσταται από το ακόλουθο κείμενο:
               
                           «γ)
                        
                        
                           για τις περιόδους εμπορίας γεωμήλων προς φύτευση από την 1η Δεκεμβρίου έως τις 31 Μαρτίου κάθε έτους έως τις 31 Μαρτίου 2024.».
                        
                     
         
               2)
            
            
               Το άρθρο 15 αντικαθίσταται με το ακόλουθο κείμενο:
               «Άρθρο 15
               Η εξουσιοδότηση για την παροχή παρεκκλίσεων που προβλέπεται στο άρθρο 1 ανακαλείται πριν από τις 31 Μαρτίου 2024 αν:
               
                           α)
                        
                        
                           οι όροι που προβλέπονται στα άρθρα 2 έως 13:
                           
                                       i)
                                    
                                    
                                       αποδεικνύονται ανεπαρκείς για την πρόληψη της εισαγωγής στην Ένωση των επιβλαβών οργανισμών που αναφέρονται στο άρθρο 2, ή
                                    
                                 
                                       ii)
                                    
                                    
                                       δεν έχουν τηρηθεί·
                                    
                                 
                     
                           β)
                        
                        
                           διαπιστωθεί ότι υπάρχουν στοιχεία που αντιστρατεύονται την ορθή εφαρμογή της έννοιας της “απαλλαγμένης από την ασθένεια ζώνης” στον Καναδά.».
                        
                     
         Άρθρο 2
   Η παρούσα απόφαση απευθύνεται στην Ελληνική Δημοκρατία, στο Βασίλειο της Ισπανίας, στην Ιταλική Δημοκρατία, στην Κυπριακή Δημοκρατία, στη Δημοκρατία της Μάλτας και στην Πορτογαλική Δημοκρατία.
   
      Βρυξέλλες, 16 Ιουνίου 2014.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 317 της 30.11.2011, σ. 37.